钦定古今图书集成/明伦汇编/闺媛典/第150卷 > 沈仁妻杨氏〈妹德兰附〉
## 钦定古今图书集成/明伦汇编/闺媛典/第150卷 > 沈仁妻杨氏〈妹德兰附〉

按《苏州府志》：“杨氏名如兰，昆山人，平阳知县楷长女。
年十九，归沈仁。三年仁亡，如兰哀毁骨立，潜溺者再，
翁虞不免，誓不夺其志。方少解，仍筑二圹以安其心。
年六十馀卒。其妹德兰，许嫁戴忠。忠患疾，日者云逢
喜可愈，遂迎德兰归，未成礼，忠没，德兰年十六，依忠
母以处。其母，使人讽之曰：‘汝与忠仅识面耳，恐年少’”
难保其终，德兰拔发自誓，竟不归宁。三年，忠母病疫，
家人畏莫敢近。德兰日奉汤药，扶掖卧起，亦染疫而
死。